ΓΡΑΠΤΗ ΕΡΩΤΗΣΗ E-0773/03

υποβολή: Konstantinos Hatzidakis (PPE-DE) προς την Επιτροπή

(12 Μαρτίου 2003)

Θέμα: Υπερβάσεις στον προϋπολογισμό κατασκευής της Αττικής Οδού

Η Επιτροπή στην ερώτησή μου (Ρ-0239/03(1)), προφανώς από παρεξήγηση, δεν απάντησε σε αυτό το οποίο την ρωτούσα. Συγκεκριμένα, στην απάντησή της αναφέρει ότι το κόστος κατασκευής της Αττικής Οδού ανέρχεται στα 1713 εκατ. ευρώ, το οποίο είναι λιγότερο από το ποσό των 3175 εκατ. ευρώ, το οποίο ανέφερε στην απάντηση παλαιότερης ερώτησής μου (Ε-2894/01(2)), προφανώς επειδή περιορίζει την τελευταία απάντησή της στην περίοδο 2000-2006. Επίσης δεν αναφέρει εάν έχουν σημειωθείπερβάσεις και σε ποιους λόγους οφείλονται αυτές οιπερβάσεις.

Γι' αυτό τον λόγο ερωτώ και πάλι την Επιτροπή:

- Ποιος ήταν ο προϋπολογισμός της Αττικής Οδού όταν ξεκίνησε να κατασκευάζεται το έργο·

- Ποιεςπερβάσεις έχουν σημειωθεί από την αρχή της κατασκευής του έργου έως σήμερα και για ποιους λόγους έχουν σημειωθεί αυτές οιπερβάσεις·

- Ποιο είναι το συνολικό κόστος κατασκευής της Αττικής Οδού, όπως αυτό έχει διαμορφωθεί τελικά με την πάροδο του χρόνου και τιςπερβάσεις που έχουν σημειωθεί·

(1) ΕΕ C 161 E της 10.7.2003, σελ. 200.

(2) ΕΕ C 115 E της 16.5.2002, σελ. 189.

Απάντηση του κ. Barnier εξ ονόματος της Επιτροπής

(16 Απριλίου 2003)

Η σύμβαση παραχώρησης πουπεγράφη το 1996 ανάμεσα στις ελληνικές αρχές και στην ανάδοχο εταιρία για την κατασκευή του αθηναϊκού δακτυλίου (Αττική Οδός) προέβλεπε το ποσό των 1 248,7 εκατ. ευρώ σε τρέχουσες τιμές για το κατ'αποκοπή τίμημα του αντικειμένου της σύμβασης. Το αντικείμενο αυτό αντιστοιχεί προς το έργο το οποίο θα κατασκευάσει και θα διαχειρίζεται με δική του αποκλειστική ευθύνη ο ανάδοχος. Τα 418,2 εκατ. ευρώ αυτού του ποσού είναι δημόσια κεφάλαια και τα 830,5 εκατ. ευρώ ιδιωτικά κεφάλαια.

Η ίδια σύμβαση προβλέπει την εκτέλεση και άλλων παράλληλων δημόσιων έργων κόστους 146,75 εκατ. ευρώ σε τρέχουσες τιμές, το οποίο δεν περιλαμβάνεται στο κατ'αποκοπή τίμημα του έργου, με δυνατότητα αύξησης του κόστους αυτών των παράλληλων εργασιών κατά 50 %. Η σύμβαση προβλέπει επίσης τη δυνατότητα εκτέλεσης και άλλων πρόσθετων έργων προϋπολογισμού ίσον με το 50 % του κατ'αποκοπή τιμήματος του έργου που είναι 1 248,7 εκατ. ευρώ. Οι εργασίες αυτές εγκρίθηκαν εκ τωνστέρων και στις περισσότερες περιπτώσεις μάλιστα μετά από αποφάσεις δικαστηρίων που προέβλεπαν την εκτέλεση έργων περιβαλλοντικής προστασίας σε ορισμένες περιοχές από τις οποίες διέρχεται ο αθηναϊκός δακτύλιος.

Σύμφωνα με τις πληροφορίες που διέθεσαν οι αρμόδιες εθνικές αρχές το συνολικό κόστος των παράλληλων και των πρόσθετων έργων που προβλέπονται από τη σύμβαση παραχώρησης ανέρχεται σε 220 εκατ. ευρώ και σε 571,21 εκατ. ευρώ αντίστοιχα σε τρέχουσες τιμές. Μαζί με το κατ'αποκοπή τίμημα του έργου που είναι 1248.7 εκατ. ευρώ το συνολικό κόστος όλων αυτών των εργασιών ανέρχεται σε 2040 εκατ. ευρώ.

Ταπόλοιπα στοιχεία κόστους σε σχέση με αυτό το έργο, τα οποία δεν προβλέπονται από τη σύμβαση παραχώρησης, αφορούν τις απαλλοτριώσεις, τις αμοιβές ανεξάρτητων μηχανικών και συμβούλων, την αρχαιολογία και τη μετακίνηση των δικτύων των οργανισμών κοινής ωφελείας. Εάν προστεθεί και αυτό το κόστος στο προαναφερόμενο συνολικό κόστος των 2040 εκατ. ευρώ που προβλέπεται από τη σύμβαση παραχώρησης, τότε το συνολικό κόστος κατασκευής της Αττικής Οδού, που περιλαμβάνει τα ποσά που προβλέπονται από τη σύμβαση παραχώρησης καθώς και αυτά που δεν έχουν σχέση με αυτήν, ανέρχεται σε 3,2 δισ. ευρώ περίπου.

Η Αττική Οδός αποτελεί μέρος του Επιχειρησιακού Προγράμματος Οδικοί άξονες, λιμένες, αστική ανάπτυξη 2000-2006 και παράλληλα ένα μεγάλο έργο κατά την έννοια των άρθρων 25 και 26 του κανονισμού του Συμβουλίου (ΕΚ) αριθ. 1260/1999 της 21ης Ιουνίου 1999 που προβλέπει τις γενικές διατάξεις σχετικά με τα Διαρθρωτικά Ταμεία(1).

Η ενίσχυση που ζητήθηκε από το Ευρωπαϊκό Ταμείο Περιφερειακής Ανάπτυξης (ΕΤΠΑ) για το εν λόγω έργο στο πλαίσιο του Κοινοτικού Πλαισίου Στήριξης (ΚΠΣ) III ανέρχεται σε 476 εκατ. ευρώ που αντιστοιχεί σε δημόσιες δαπάνες ύψους 951 εκατ. ευρώ, και σε συνολικό κόστος, στο οποίο περιλαμβάνονται και τα ιδιωτικά κεφάλαια, ύψους 1713 εκατ. ευρώ. Η ενίσχυση που ζητήθηκε αντιστοιχεί σε μέρος του κατ'αποκοπή τιμήματος του έργου, σε μέρος των παράλληλων και πρόσθετων έργων που προβλέπει η σύμβαση παραχώρησης καθώς και σε μέρος του λοιπού κόστους του έργου. Δενπάρχει δυνατότητα αύξησης της ενίσχυσης του ΕΤΠΑ στο μέλλον με πρόσθετους πόρους από το ΚΠΣ 2000-2006 ή από το Ταμείο Συνοχής.

(1) ΕΕ L 161 της 26.6.1999.